**DAN SREDNJIH ŠKOLA**

**SPLITSKO DALMATINSKE ŽUPANIJE**

**Kazališni trg - Trg Gaje Bulata, Grad Split**

**subota, 10. svibnja 2025. godine od 9:00 sati**

Poštovani/e ravnatelji/ce osnovnih škola,

Splitsko dalmatinska županija - Upravni odjel za prosvjetu i ove godine organizira manifestaciju "Dan srednjih škola Splitsko dalmatinske županije".

Podsjećamo, cilj ovog predstavljanja je da sve srednje škole Splitsko dalmatinske županije predstave putem informatinvnih štandova te da u izravnom kontaktu s učenicima, roditeljima i ostalom zainteresiranom javnošću pruže relevantne informacije o nastavnim programima i upisima.

Pozivamo Vas da ususret manifestaciji obavijestite učenike polaznike Vaše osnovne škole, u prvom redu polaznike osmih razreda o terminu i mjestu održavanja manifestacije, putem oglasnih ploča, web-a te kroz knjige obavijesti odnosno društvenih mreža škole.

**Manifestacija "Dan srednjih škola Splitsko dalmatinske županije" će se održati u subotu, 10. svibnja 2025. od 9:00 do 14:00 sati na prostoru Kazališnog trga – Trga Gaje Bulata, na platou ispred zgrade Hrvatskog narodnog kazališta u Splitu.**

**Svečano otvaranje predviđeno je s početkom u 10:30 sati.**

O školama i njihovim programima govorit će učenici i njihovi profesori te će biti na raspolaganju davati odgovore na sva pitanja zainteresiranim osnovcima i roditeljima o svemu što ih zanima prije upisa. "Dan srednjih škola Splitsko dalmatinske županije" najbolja je prilika da se na jednom mjestu prikupe i usporede sve važne informacije na osnovu kojih će učenici donijeti konačnu odluku u koju će se srednju školu upisati. Vjerujemo da ćemo upravo na ovakav način pomoći i učenicima i roditeljima, a i široj javnosti pružiti mogućnost da se upozna s mogućnošću upisa u srednje škole naše županije.

Pored škola predstavit će se i druge važne institucije poput Hrvatske gospodarske komore, Hrvatske obrtničke komore i Zavoda za zapošljavanje s važnim informacijama iz gospodarstva te potrebama hrvatskog gospodarstva i obrtništva u odnosu na obrazovanje, znanja i zanimanja za kojima postoji potreba na tržištu rada.

***Zahvaljujemo Vam na suradnji,***

***veselimo se susretu na "Danu srednjih škola Splitsko dalmatinske županije”.***

Srdačan pozdrav!